CELEX: 62010CN0025
Language: fi
Date: 2010-01-15 00:00:00
Title: Asia C-25/10: Ennakkoratkaisupyyntö, jonka Tribunal de première instance de Liège (Belgia) on esittänyt 15.1.2010 — Missionswerk Werner Heukelbach E.v. v. Belgian valtio — Service Public Fédéral Finances

17.4.2010   
            
            
               FI
            
            
               Euroopan unionin virallinen lehti
            
            
               C 100/17
            
         Ennakkoratkaisupyyntö, jonka Tribunal de première instance de Liège (Belgia) on esittänyt 15.1.2010 — Missionswerk Werner Heukelbach E.v. v. Belgian valtio — Service Public Fédéral Finances
   (Asia C-25/10)
   2010/C 100/25
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal de première instance de Liège
   
      Pääasian asianosaiset
   
   
      Kantaja: Missionswerk Werner Heukelbach E.v.
   
      Vastaaja: Belgian valtio — Service Public Fédéral Finances
   
      Ennakkoratkaisukysymys
   
   Onko 17.12.2007 tehdyn Lissabonin sopimuksen 18 artiklaa (aiemmin EY 12 artikla), 45 artiklaa (aiemmin EY 39 artikla) ja 45 artiklaa (aiemmin EY 48 artikla) tulkittava siten, että niillä kielletään jäsenvaltion lainsäätäjää antamasta tai pitämästä voimassa sääntöä, jonka tarkoituksena on se, että seitsemään prosenttiin alennettua verokantaa voidaan soveltaa ainoastaan voittoa tavoittelemattomiin yhdistyksiin, keskinäisiin vakuutusyhtiöihin tai keskinäisten vakuutusyhtiöiden kansallisiin yhteenliittymiin, ammattijärjestöihin ja kansainvälisiin voittoa tavoittelemattomiin yhdistyksiin, yksityisiin säätiöihin ja yleishyödyllisiin säätiöihin, jotka asuivat jäsenvaltiossa, jossa perinnönjättäjä — joka asui Valloniassa — tosiasiallisesti asui tai jossa hän työskenteli kuolinhetkellään tai jossa hän oli aiemmin tosiasiallisesti asunut tai työskennellyt?